Silenci, estem llegint: Memòries d'un cirurgià (Moisès Broggi) [IV]\nMemòries d'un cirurgià (Moisès Broggi) [IV]\nANYS DE PLENITUD (1945-2005)\n1.- Tornar a començar\n2.- L'entorn familiar i els amics\n3.- Evolució històrica de la cirurgia\nDesprés d'acabada la guerra, la vida d'aquí seguia sent molt difícil. A més de les repressions polítiques i policials, hi havia manca de tot: restriccions elèctriques, d'aigua, targetes de racionament. A la pobresa natural en que quedava el país després de tantes calamitats, calia afegir-hi el començament de la guerra mundial, que gairebé va coincidir amb l'acabament de la nostra. A més, en el meu cas, jo havia estat expulsat dels meus llocs de treball habituals i sense possibilitat de tornar-hi; és a dir, em trobava en unes condicions que no eren òptimes per fundar una família i, sobretot, una com la nostra, en què cada any ens venia un nou infant.\nAixí comença la segona part de les memòries del Dr. Broggi i, per tant, aquest bloc de lectura. En aquests primers capítols ens explica com va transcórrer la seva vida en aquests anys i en les difícils condicions que deixa veure aquest paràgraf inicial. Llegim doncs, aspectes de la seva vida quotidiana: el seu casament, el naixement dels seus fills, les visites als sogres exiliats primer a França i després a Andorra, la seva feina en clíniques privades ja que tenia vetat l'exercici de la professió als hospitals, el canvi de domicili, les vacances, les converses amb familiars i amics...\nUn d'aquests coneguts era el Dr. Rosenthal, un famós metge berlinès de l'època molt entès en assumptes internacionals amb el qual el Dr. Broggi tingué grans converses parlant, per exemple, de la secta dels essenis i el naixement de les religions monoteistes, però també de la situació política i social després de la segona guerra mundial:\nDesprés d'aquella guerra terrible que havia costat tants milions de morts, amb la ruïna d'una gran part del món, i malgrat l'esperança que amb aquella s'acabarien les guerres i els despotismes i s'imposarien arreu els principis de llibertat i justícia, s'acabà deixant les coses igual o pitjor que abans, amb el món dividit en dues superpotències, amb dos models de societat diferent, amb la impossibilitat d'entendre's i amb l'amenaça de la guerra nuclear ... Es van oblidar aquells grans principis de llibertat i benestar que havien d'assegurar la pau universal i en nom dels quals s'havia fet la guerra ... Així s'explica, entre moltes altres coses, la permanència de Franco, a qui tothom esperava que farien saltar com a usurpador del poder i pronazi declarat, però que es va mantenir gràcies a proclamar-se anticomunista acèrrim i també a causa de la situació estratègicament favorable de la península en cas d'un nou conflicte armat.\nEl tercer capítol d'aquest bloc és un interessant resum de la història de la cirurgia, des de que la practicaven els barbers-cirurgians de l'edat mitjana fins els grans avenços del segle XX. En destaco només dos detalls, el primer és que les operacions sense dolor no comencen fins l'any 1846 perquè abans no es coneixia l'anestèsia i l'altre és que l'any 1882 va tenir lloc la primera intervenció dins l'abdomen que es va fer a Barcelona.\nEtiquetes de comentaris: Lectura, Memòries d'un cirurgià, Moisès Broggi\nAssumpta 25 de desembre de 2014, a les 21:22\nSeguim amb la lectura d'aquestes memòries tan interessants :-))\nSegur que pots imaginar que algunes de les coses que més remarques són, també, de les que més m'han agradat a mi... Vaig gaudir molt llegint la història del Faraó monoteista. Tot i que sabia de les troballes de Qumran, doncs s'estudia quan fas determinats cursos bíblics, els meus coneixements no anaven tan enrere i em vaig quedar meravellada amb la història del Faraó i la ciutat amagada en la sorra... Sobre que Joan Baptista fos esseni és una teoria que he llegit altres vegades (la seva forma de viure, al desert, tant auster...) ara bé, el que queda fora de tota dubta és que ho fos Jesús mateix. Un esseni no anava a festes (per exemple, les noces de Canà)... La idea de presentar el Regne de Déu com un banquet on tots hi som convidats, etc. tot això està a les antípodes del pensament esseni (tot i que imagino, també, que havien de ser persones a les que segur que apreciava i valorava força). En fi, que aquests temes m'encanten :-))\nÉs maco veure com la medicina i, en el seu cas més profundament, la cirurgia, va avançant. El tema de l'anestèsia... Mare meva! Com havia de ser tot abans! Brrrrr... no vull ni pensar-hi!!\nSegueixo llegint. Molt poc a poc. Diverses feines per una banda i la lletra ínfima del meu llibre (que fan que, quan el puc agafar, no pugui anar a un ritme més normal) em fan anar poc a poc, molt més poc a poc del que voldria... però bé, ja l'acabaré, ja, encara que entrem al 2015... gener, febrer... :-DD\nAssumpta 25 de desembre de 2014, a les 21:23\nEl blog em demana la verificació aquesta... A tu també, MAC?\nAh, genial!! Me la demana però si me la salto i la ignoro, també em publica el comentari!! :-DDD\n(Blogger ha begut massa cava!)\nMcAbeu 26 de desembre de 2014, a les 10:56\nJa m'ho suposava que també hauries trobat interessant la lectura d'aquests punts que destaco al post. ;-).\nPel que fa al faraó monoteista, jo en sabia el que explica Mika Waltari a la seva novel·la "Sinuhé, l'egipci" que suposo que no és una font gaire rigorosa però que, per tenir-ne una idea, ja val. En canvi de tot això de que sí Joan Baptista o Jesús eren o no eren essenis, he de reconèixer que se m'escapa i que no en sé res.\nL'apartat de la història de la cirurgia em va impactar just en aquest mateix sentit que tu també comentes. Com en tantes altres coses, actualment gaudim d'uns avenços que ens semblen ben normals però que fa ben pocs anys ni existien. Com dius, val més no pensar-hi com anaven les coses en una operació sense anestèsia o sense unes mínimes garanties sanitàries que evitessin les infeccions, per exemple.\nJa ho tinc coll avall que quan acabem de comentar el llibre jo no me'n recordaré de res, no pateixis. :-P\nPel que fa a la finestra de comentaris, és el mateix que em passava a mi al meu blog. Com allà, he incrustat els comentaris per evitar que apareguin en una finestra apart, no sé altra manera de treure aquesta verificació de paraules que apareix sense haver-la demanat. ;-)\nAssumpta 26 de desembre de 2014, a les 15:36\nDe veritat oblides tan ràpidament tot el que llegeixes?? Ostres! Ara no sé si em parles seriosament o em prens el pèl! :-P\nAssumpta 26 de desembre de 2014, a les 21:48\nA 8TV aquesta tarda han fet Sinhué l'Egipci... hehehe... el món és ple de casualitats.\nMac, seguirem fent lectures en aquest blog, oi? L'únic que hem de fer és triar llibres no tan llargs (aquest va ser elecció meva, ja ho sé...) o amb la lletra més gran :-)\nFarem propostes? :-))\nMcAbeu 27 de desembre de 2014, a les 8:46\nSi tenim en compte que Sinhué l'egipci el vaig llegir fa una colla d'anys i encara recordo això del faraó monoteista, és evident que exagerava amb la meva pèrdua total de memòria sobre aquesta lectura compartida. Així que no pateixis, malgrat passin algunes setmanes més (fins al febrer??? :-DD) me'n recordaré perfectament del més essencial de la biografia del Dr. Samuel Broggi. :-)\nTambé recordo haver vist la pel·lícula (i això que no va ser ahir sinó fa més temps) però està molt millor el llibre. ;-))\nQui ha dit que hem de parar de fer parlar el blog silenciós?. Per mi no serà, que jo m'ho passo molt bé aquí. Però, i ho dic més per tu que no per mi, vols dir que és bona idea això de tornar a fer propostes per tot un any?. No cal forçar-nos a seguir un ritme periòdic de lectures que després ens costa de seguir, també podríem anar improvisant segons l'estat d'ànim i les ganes de llegir de cada moment. No sé, ja em diràs que prefereixes que a mi em va tan bé fer-ho d'una manera com de l'altra.\nPS, per si de cas: Suposo que has vist que l'errada amb el nom del Dr. Broggi és una broma. No ha passat tant de temps perquè hagi oblidat que el Dr. Broggi no es diu Samuel, me'n recordo perfectament que el seu nom és Ismael... no, espera... Josuè... tampoc... Manasès, això Manasès Broggi. :-DDD\nAssumpta 27 de desembre de 2014, a les 12:03\nHahaha molt bo això del Dr. Samuel Broggi... M'has fet dubtar. Primer he pensat, "és broma"... però, mentre seguia llegint després pensava... "i si s'ha confós de veritat?" :-DD\nPerò sí, t'has confós... no és Manasès, és Abel, Abel Broggi... no? :-P\nAixò del febrer també era una exageració meva, per descomptat... ara bé, fins mitjans de gener hi pots pujar de peus :-DD\nHi ha un llibre que m'agradaria llegir el 2015, és un llibre que en XEXU no llegiria mai perquè segur que diria que és un "llibre de dones" i, a més, a ell no li agraden els clàssics, però me'l van regalar per l'aniversari i em fa molta il·lusió perquè surt a moltes de les llistes (que ja sé que són subjectives, és clar, però...) d'aquelles tipus "Els cent millors llibres....", o "Llibres que s'han de llegir..." i coses així... es tracta de: "Orgullo y prejuicio" de la Jane Austin :-))\nAssumpta 27 de desembre de 2014, a les 13:39\nSaps què?... Ja hi he pensat i SÍ, vull fer llista! :-)\nEn un any que, per determinats temes, era difícil per mi, aquesta llista i aquest blog tan discret, m'ha ajudat a no perdre l'afició per la lectura... Bé, l'afició crec que no la perdré mai, la tinc des de ben petita, quan devorava llibres d'Enid Blyton, dels Hollister... i la meva mare m'havia de cridar mitja dotzena de vegades perquè tornés al món real i fes el que fos (anar a dinar, per exemple hehe). Però sí que l'estat d'ànim em fa tenir unes baixades molt grosses en la pràctica d'aquesta estimada afició.\nDoncs això, que podríem fer com l'any passat, cadascú fa una llista de set o vuit llibres i cadascú en tria tres de la llista que no és la seva i, amb això, tenim sis llibres per fer conjuntament :-) (Oi que va anar més o menys així?)\nMcAbeu 28 de desembre de 2014, a les 10:55\nJo tampoc crec que es pugui perdre l'afició per la lectura, pot variar el ritme, les circumstàncies o les possibilitats però les ganes de llegir no marxen mai del tot. :-))\nI si per ajudar-te a que marxin el menys possible, et va bé que ens programem les lectures que aquí compartim, no hi ha res més fàcil. Així que endavant.\nL'any passat ho vam fer per aquestes dates i tal com tu dius però jo proposo una variació per enguany a veure que et sembla.\nVal més acabar primer la biografia del Dr. (Abel?, és clar el tenia a la punta de la llengua :-DD) Broggi i no passa res perquè sigui a mitjans de gener. Aleshores publiquem cadascú les nostres llistes de propostes l'última setmana de gener per començar el primer llibre al febrer. El que passa (i aquí el canvi) és que a mi em sembla que val més que enguany no les fem tan llargues i que seria millor triar només 4 llibres en total, deixant una lectura programada per cada trimestre (febrer, maig, agost, novembre) en comptes de cada dos mesos. Això ens permet anar més tranquils, poder agafar llibres de més pàgines (encara que coincideixo amb tu que si no són gaire llargs, la lectura compartida es comparteix millor) i també té l'avantatge que si. ens ve de gust improvisar i "colar" un llibre que no estigui programat sempre tindrem més espai per fer-ho.\nQuè et sembla? :-)\nAssumpta 29 de desembre de 2014, a les 2:02\nEm sembla molt bé! ;-))\nMemòries d'un cirurgià, de Moisès Broggi.- Tercer ...\nLa volta al món en 80 dies (Jules Verne) [Presentació]\n1ª edició original francesa (1873) En ple estiu, s'escau fer un gran viatge. I per això, en aquest blog n'hem triat un de molt g...\nSegon bloc de lectura. Segona part (21 capítols) Continuant amb la lectura compartida de la novel·la "Mirall Trencat" (Merc...\nPigmalió (Bernard Shaw) [Presentació]\nPrimera publicació (en una revista) als Estats Units [novembre de 1914] Primera edició en llibre (1916) En aquesta ocasió hem dec...\nLes claus de vidre, de Jaume Fuster.- Primer Bloc de lectura\nEstem fent aquests dies la lectura d'un llibre una mica diferent doncs, a més de contenir una sèrie de relats "de detectius", ...\nLa volta al món en 80 dies (Jules Verne) [IV]\nQuart bloc de lectura. Capítols XXIV a XXIX Hem arribat al capítol XXIV i això vol dir que n'hem llegit aproximadament uns 2/3 del t...\nViatge al Centre de la Terra, de Jules Verne- Tercer bloc de lectura\nI ha arribat el moment del darrer bloc de lectura d’aquesta obra pionera en la ciència ficció i que he trobat excel·lent. L’únic que m’ha d...\nL'ombra de l'atzavara (Pere Calders) - [Presentació]\nComencem la lectura de "L'ombra de l'atzavara" . És la novel·la més coneguda de Pere Calders (1912-1994) . La va publ...


“María (y los demás)”, l’òpera prima de Nely Regueró. Dijous, 19 octubre a les 19 h\nLES DONES TAMBÉ COMPTEN. LA FUNDACIÓ PILAR I JOAN MIRÓ ACULL “MUJERES DE CINE”, VIII MOSTRA ITINERANT DE CINEMA ESPANYOL FET PER DONES.\nTítol: María (y los demás)\nTítol VO: María (y los demás)\nActors: Bárbara Lennie, Pablo Derqui, Julián Villagrán, Rocío León\nL'òpera primera de Nely Regueró, ‘María (i els altres)’, pel·lícula protagonitzada per l'actriu Bàrbara Lennie. Aquest film va ser l'únic seleccionat per participar en la secció Nuev@s Director@s del 64 Festival de Cinema de Sant Sebastià.\nMaría (y los demás) - Tràiler final (HD)\nESTIU 1993 de Carla Simón avui a les 19 h / MUJERES DE CINE (Auditori Fundació)\nRepresentant d'Espanya als Premis Óscar en la categoria de millor pel.lícula de parla no anglesa.\nSinopsi de ESTIU 1993 de Carla Simón\nDesprés que els seus pares morin de sida, Frida (interpretada per Laia Artigas), una nena de 6 anys, abandona Barcelona i es va a viure al camp amb els seus oncles i la filla d'aquests, Anna (interpretada per Paula Robles), una nena de 3 anys. Frida afrontarà el seu primer estiu amb la nova família adoptiva i el nou entorn rural al que haurà d'adaptar-se. Durant l'estiu de 1993, Frida aprendrà a acceptar la seva pena i el seu dolor i els seus pares adoptius aprendran a estimar-la com a la seva pròpia filla.\nMUJERES DE CINE / NOSALTRES TAMBÉ COMPTAM\nLa iniciativa neix l’any 2010 amb el propòsit de dinamitzar i donar a conèixer pel•lícules espanyoles realitzades per dones. MDC pretén reivindicar el treball creatiu de directores de cinema, i fer-lo visible, com a representació de tot un grup de dones que lluiten i que es fan un lloc al món de la indústria cinematogràfica i audiovisual del nostre país.\nMDC s'ha consolidat, al llarg de les seves set edicions, com una acció de referència dins el panorama cinematogràfic del cinema espanyol realitzat per dones. Una itinerància nacional i internacional que garanteix, d'una banda, la promoció del cinema realitzat per dones i, de l’altra, la participació i la reflexió activa sobre la situació de la dona en la cultura i la societat actual.\nI és que, malgrat que la realització de pel•lícules a càrrec de dones només sigui del 8%, les nostres directores viuen un moment de gran reconeixement per part de festivals i crítica, una situació que confirma la bona salut, l'heterogeneïtat creativa i la projecció nacional i internacional de les nostres directores en aquests darrers anys.\nAmb l'objectiu de promoure la igualtat de gènere i l’apoderament de la dona a través del cinema, MUJERES DE CINE proposa “NOSALTRES TAMBÉ COMPTAM”, una acció que compta amb el suport de l'Institut de la Dona i Per la Igualtat d'Oportunitats, i que reuneix el més significatiu de la producció cinematogràfica espanyola realitzada per dones dels darrers anys, aprofundint en la representació de la dona i la seva posició al cinema, la cultura, la societat i la història.\n“NOSALTRES TAMBÉ COMPTAM” situa la dona com a relatora i com a part significativa, activa i protagonista, i s'articula a través d'una mostra cinematogràfica itinerant formada per 12 seus, repartides per tot el territori geogràfic nacional, i amb rellevants col•laboracions de festivals, filmoteques i institucions: una xarxa d'exhibició alternativa que obre espai al debat, al diàleg i a la reflexió sobre la situació de la dona en la cultura i en la societat. Un diàleg que incideix especialment en el tema de la igualtat de gènere a través del nostre patrimoni cinematogràfic i cultural.\n•\tQuè: “Mujeres de cine”\n•\tDies: 5, 19 i 26 d'octubre\n•\tHora: 19 h / entrada gratuïta\n•\tLloc: Auditori de la Fundació Pilar i Joan Miró\nLa puerta abierta de Marina Seresesky. 2016 / Espanya/ 86 min / Drama. Presentació i col·loqui:\n1.\tDirectora insular d'Igualtat, la Sra. Nina Parrón\n2.\tDirectora de la porta oberta Marina Sereseky\n3.\tDirector Fundació Pilar i Joan Va mirar Sr. Francisco Copado Carralero\nMaría y los demás de Nely Regueró. 2016 / Espanya / 97 min / Drama\nEstiu 1993 de Carla Simón. 2017 / Espanya / 97 min / Drama\nPlaySummer 17: "La vie d'Adèle". Dijous 31 agost 21h.\nPlaySummer 17: Darrera pel·lícula del cicle 2017!\nTota la química (i la física) de l’amor a “LA VIE D'ADÈLE”.\nDijous, 31 d'agost 21h.\nEl dijous dia 31 d’agost a les 22:00h es projectarà a la Fundació la pel·lícula "La vie d’Adele" dirigida per Abdellatif Kechiche el 2013.\nAquest esdeveniment tancarà el cicle de cinema PlaySummer’17 basat en la temàtica First love (Primer amor) que ha constat de la projecció d’un total de cinc pel·lícules en versió original als jardins de la Fundació i sobre l’edifici de Moneo tots els dijous del mes d’agost. El cicle ha comptat amb la col·laboració de CineCiutat.\nEls espectadors poden combinar art i cinema, amb una visita guiada a l’exposició actual Miró mai vist, que es farà prèviament a la projecció del film, de les 20H00 a les 21H00. Una altra alternativa és optar per una acomodació especial, mitjançant la possibilitat de veure-les en hamaca amb els abonaments o entrades VIP.\nTarifa socis CineCiutat\t3€\nEntrada cine + visita exposición socis CineCiutat\t4€\nEntrada VIP: hamaca + cine + visita exposició (places limitades)\t9€\nAbonament VIP: hamaca + cine + visita exposició (places limitades)\t32€\nKrámpack, una pel·lícula de Cesc Gay. Dijous, 17 d'agost. PlaySummer'17\n“Krámpack", una pel•lícula de Cesc Gay sobre l’amistat i l’amor\nLa projecció es realitzarà als jardins de la Fundació. Basada en la temàtica del primer amor, també es podrà veure-la en hamaca i en combinació amb una visita guiada a l’exposició actual.\nData: 17 d’agost\n20 h. Visita guiada\n22 h. Projecció\nAmb servei de cafeteria\nEntrades: consulteu la web del’FPJM\nPròximes projeccions de PlaySummer’17:\nLa Fundació Pilar i Joan Miró acollirà l’estrena internacional del documental 2 Sons of Catalonia: Josep Lluís Sert & Joan Miró, filmat per Robert Gardner el 1977 i editat el 2013. La versió final del film s'ha projectat en una sola ocasió en el marc de l’Athens Film Festival d'Ohio el 2013 (EUA) mentre que els 23 minuts de preses descartades, que inclouen un recorregut pel Taller Sert per part de l'arquitecte, inèdits fins avui, es projectaran per primera vegada a la Fundació Pilar i Joan Miró a Mallorca, en el mateix lloc on es van rodar algunes de les seves escenes.\nLa localització i recuperació d'aquest material inèdit és el resultat de la investigació realitzada pel Departament de Col•leccions de la Fundació Pilar i Joan Miró a Mallorca en col•laboració amb Pablo Bujosa Rodríguez, director de J.L. Sert. Un somni nòmada, documental que li permetia conèixer personalment a Gardner, tenir accés al seu arxiu i contribuir, a més, a la traducció dels diàlegs entre Miró i Sert en el film.\nEl doble retrat de 2 Sons of Catalonia s'ha definit com un “pas de deux cinemàtic”, un passeig arquitectònic pels espais construïts per Sert per a acollir l'obra de Miró: la Fundació Joan Miró de Barcelona, el taller de l'artista a Palma de Mallorca i el Labyrinthe de la Fondation Maeght de Saint-Paul-de-Vence, a més d'altres localitzacions vinculades a Miró, com el Parc Güell o el passatge del Crèdit, interpretades a través dels ulls de l'arquitecte.\nL'estructura de la pròpia narració va entrellaçant i definint la relació entre els diferents llocs i entre els dos personatges. El film estableix un paral•lelisme entre la permeabilitat i continuïtat espacial de l'obra sertiana i la narració fluïda i en una sola presa de Gardner. Així mateix, l'atenció al detall i l'estima per allò quotidià i accidental de Miró troba la seva rèplica en la mirada del director.\nDocumental 30’43” + Descarts (outtakes) 23’09”\nPel•lícula de 16mm transferida a vídeo digital\nDocumental cortesia de Documentary Educational Resources (DER)\nOuttakes cortesia de DER i The Robert Gardner Collection - Harvard Film Archive\nRobert Gardner en col•laboració amb Rebecca Meyers\nPablo Bujosa Rodríguez i Véréna Paravel\nEdició i color en línia\nAlice Apley, Alijah Marie Case, Frank Aveni and Nic Brynolfson – DER\nPREMIÈRE DE "2 SONS OF CATALONIA: JOSEP LLUÍS SERT & JOAN MIRÓ" DE ROBERT GARDNER 1024 KB\nPlaySummer’17: Nits de cine a la Fundació Pilar i Joan Miró\nPLAYSUMMER'17: NITS DE CINE A LA FUNDACIÓ. NOU CICLE DE CINEMA EN V.O.S 3149 KB\nCONVOCATÒRIA OBERTA DE SOL·LICITUD DE PARTICIPACIÓ EN EL V FESTIVAL DE VIDEODANSA DE PALMA\nEsdeveniment: V Festival de Videodansa de Palma\nData límit presentació: divendres 30 juny\nOrganitza: Ágota Harmati\nFestival i projeccions: 29 i 30 de setembre a la Fundació Pilar i Joan Miró\nEls participants hauran d’enviar per correu electrònic:\n- Nom, llinatges, telèfon i correu electrònic del sol·licitant.\n- Vídeo des de la plataforma Vimeo.\n- Una descripció i explicació del vídeo.\n- Informació tècnica: durada, any de producció, direcció, coreografia, fotografia, nom dels ballarins, producció, coproducció, distribució, música.\n- Declaració d’acceptació de les condicions de participació.\nEl sol·licitant haurà de declarar formalment que és l’autor de l’obra que presenta o que poseeix els drets de la mateixa.\nEl sol·licitant donarà permís al Festival de Videodansa de Palma per tal que pugui reproduir l’obra presentada en qualsevol format, tradicional o digital, sense cap cost i amb la finalitat de preservar-la de qualsevol modificació/mal i que sigui adequat al moment de la seva exhibició.\nEl sol·licitant donarà permís al Festival de Videodansa de Palma per tal que utilitzi l’obra sense cap cost de cara a projectar-la i difondre-la sense ànim de lucre, i per altres usos relacionats amb la creació d’una base de dades i consulta d’arxiu. Els drets morals i econòmics de l’obra seran exclusivament propietat de l’autor.\nLa recepció dels arxius de videodansa impliquen l’acceptació incondicional d’aquestes condicions. En els casos no prevists, la decisió final la prendrà la direcció del festival.\nLa data límit per presentar propostes i participar serà el 30 de juny de 2017.\nLes sol·licituds i consultes s’han d’enviar a: Ágota Harmati info@palma-videodanza.com\nPLAYART’17: CICLE DE CINEMA SOBRE ART A LA FUNDACIÓ\nQuan? Dijous a les 19 h. 9/03, 23/03, 6/04, 20/04, 4/05, 18/05.\nPreu: general 4€ / reduïda 3€ (Socis CineCiutat). 4 i 18 de maig (entrada gratuïta).\nLa Fundació Pilar i Joan Miró, posa en marxa un nou cicle de cinema: PLAYART’17. La programació inclou 6 sessions amb temàtica artística, que tindran lloc alguns dijous de març, abril i maig a les 19h a l’auditori de la Fundació Pilar i Joan Miró. Es tracta d’un cicle únic i diferent que oferirà algunes sessions amb col•loqui previ de la mà d’un director de cinema i/o algun especialista en art.\nAquesta activitat és fruit d’un conveni de col•laboració entre la Fundació, l’Ajuntament de Palma i la Mallorca Film Commission.\nData\tFilm / Director / Any\nFESTIVAL INTERNACIONAL DE CINE D’AUTOR – FILMS INFEST 2016\nGala d’entrega de premis: 28 de gener a les 20 h (Aforament complet)\nRoda de premsa: 30 de gener a les 12 h\nMés informació: filmsinfest@gmail.com\nPalma, 26 de gener de 2017. La primera edició del Festival de Cine d’Autor Films Infest s’estrena a Palma amb l’objectiu de difondre premiar treballs artístics destacats. El certamen, al qual s’han presentat 120 títols, premiarà 14 llargmetratges. Organitzat per la productora Screen Art Films i dirigit pel cineasta mallorquí Antoni Caimari, dins de la seva programació contempla projeccions a diferents indrets, i una Gala d’entrega de premis a la Fundació Pilar i Joan Miró, el dissabte 28 a les 20 h.\nEl dilluns 30 a les 12 h es farà una roda de premsa a la Fundació per presentar els resultats del festival i les pel•lícules guanyadores. Es prega confirmació dels mitjans en el següent mail: filmsinfest@gmail.com.\nEl Films Infest comptarà amb la presència de Claudia Cardinale, que rebrà un premi d’homenatge a la seva carrera i participarà en un col•loqui el dilluns 30 a la Fundació Pilar i Joan Miró. La veterana actriu signarà, a més, un manifest en defensa del cinema d’autor, que aquest festival vol promoure.


10è cap de setmana ibèric | La Cocota\n10è cap de setmana ibèric\n(Font: web del Museu d’Arqueologia de Catalunya)\nEl Cap de setmana del 2-3 d’octubre se cel.lebrarà el 10è cap de setmana ibèric als jaciments ibèrics de Catalunya gestionats pel Museu d’Arqueologia de Catalunya. Seguidament us n’he inclòs la seva introducció i us deixo l’enllaç de la seva pàgina des d’on podeu descarregar-vos les bases del concurs fotogràfic i el tríptic de les activitats que es realitzaran arreu de Catalunya.\nCada any es selecciona un tema específic del món ibèric entorn del qual es dissenyen tot un seguit d’activitats. Enguany celebrem 10 anys i us volem explicar què va passar amb els ibers quan van arribar els romans, la fi del món ibèric i la romanització.\nPreneu nota i reserveu-vos els dies 2 i 3 d’octubre pels ibers! Durant tot el cap de setmana podràs conèixer i experimentar qui eren i com vivien els ibers a través de nombroses activitats pensades per a totes les edats.\nA més, us animem a tots i totes a que ens féu partíceps de les vostres experiències durant el Cap de Setmana Ibèric i pengeu les vostres fotografies a la galeria d’imatges que hi tenim al Flickr. Entre les imatges que envieu i els vostres comentaris escollirem les més originals i rebreu un munt de premis! L’acte d’entrega de premis serà el 20 d’octubre al Palau Moja de Barcelona.\n« 24-25 set: Jornades tècniques “Enginyeria i vies de comunicació medievals” a la Seu d’Urgell. Altres edificis inclosos a l’inventari de patrimoni del govern d’Andorra »\nCategories : Activitats, Arqueologia, Catalunya, Patrimoni Cultural, Visites, Museus i Exposicions


La problemàtica social pren cos en les escultures inèdites de Moisès Gil - La Calamanda\nInici Territori cultural\tLa problemàtica social pren cos en les escultures inèdites de Moisès Gil\nLa problemàtica social pren cos en les escultures inèdites de Moisès Gil\nper Alicia Coscollano Masip 05/07/2019\nL’exposició ja es pot visitar al Mucbe i recull set instal·lacions creades expressament per a l’ocasió per l’escultor valencià, que principalment amb acer i alumini, visibilitza els que per a ell són els problemes de la societat\nLa mostra es podrà visitar a la capella del Mucbe fins al 22 de setembre.\nBenicarló acull, des d’avui, «Topologies de l’espai escultòric», una exposició de l’escultor valencià Moisès Gil (Cocentaina, 1963). La mostra està formada per set instal·lacions creades majoritàriament amb acer i alumini elaborades expressament per a aquesta ocasió, per tal de realitzar una exposició adequada al context museístic de la capella del Mucbe. Com ha reconegut el propi Gil «quan vaig veure per primera vegada la capella em vaig quedar impressionat, i vaig veure que les meues propostes escultòriques funcionarien molt bé en quant al diàleg que es forma entre l’escultura, l’espectador i l’entorn». «Envoltar les meues propostes escultòriques en aquest lloc és màgia», ha sentenciat Gil.\nPer la seua part, el regidor de Cultura, Pedro Manchón, s’ha mostrat satisfet perquè Benicarló puga comptar amb aquesta exposició d’un artista del prestigi de Moisès Gil i ha aprofitat l’ocasió per convidar els ciutadans a visitar la mostra.\nGil és un artista valencià amb més de 34 anys de trajectòria artística, que li han valgut perquè es reconega el seu treball a nivell internacional. Ha exposat les seues obres a la Galerie Azahar i al Museu del Louvre de París, a la Spanische Kunst-Kaarst de Düseldorf o la Galery Angela Reitz de Colònia, a banda d’altres països com Mèxic, Corea del Sur, Bèlgica, Àustria o Itàlia, entre d’altres. A més, Gil és Catedràtic d’Universitat del Departament d’Escultura de la Universitat Politècnica de València.\nA «Topologies de l’espai escultòric», Gil fa propis els problemes de la societat contemporània per donar veu a aquells que no la tenen i, a través de les seues escultures, arribar a aconseguir un món millor. L’obra de Gil vol fer reflexionar a l’espectador i que es plantege els problemes reflectits en la mostra. «Cada peça té les seues connotacions semàntiques i un significat per a mi, però les escultures s’acaben de fer quan l’espectador interpreta allò que elles volen dir o les seues reflexions personals», ha indicat Gil.\nL’exposició es podrà visitar a la capella del Mucbe fins al 22 de setembre.\nLiteratura, cultura i patrimoni aquest cap de setmana en Vilafranca\nVilafranca acull la XXVI Trobada de Bandes de...\nCàlig convoca el concurs de cartells per a...\nLa Biblioteca Municipal de Vinaròs acull una exposició...\nVilafranca ja té la distinció de Capital Cultural...\nMulet presenta a Lo Pati “Camp de control”,...\nLa plaça de l’Ajuntament acull un concert de...


L'atracció del crim - Diari de Girona\nL'atracció del crim\n13·10·21 | 07:56\nEncliptofília, una paraula de mots encreuats nivell avançat. És l’atracció que experimenten algunes dones per assassins despietats, assassins en sèrie, necròfils, violadors sàdics de dones i criatures. Com s’explica si no que perles que esperen en el corredor de la mort o que compleixen cadena perpètua puguin rebre centenars de cartes d’amor que ja voldria un George Clooney o un Brad Pitt. Charles Manson o Ted Bundy -un psicòpata sàdic de manual- no els féu falta ser a Tinder per tenir requesta com objectes de desig eròtic. En les rares ocasions que el bon jan queda lliure la lluna de mel sol ser breu. La circumstància que en el club dels assassins en sèrie la major part dels socis siguin homes explica en part que encliptofília i dones es consideri una parella de ball. El perquè dic en part es troba en el fet que l’encliptofília també es coneix com a síndrome de Florence Nightingale o de l’àngel salvador. Nightingale està considerada la fundadora de la infermeria moderna i se la recorda en una fotografia que apareix amb una espelma a la mà. L’àngel salvador il·lumina les finestres mentre camina pels passadissos de l’hospital.\nSi bé és veritat que una dona que pretengui seduir a un criminal nat o redimir-lo o tenir cura d’ell ha d’estar en possessió d’una personalitat si més no singular, hi ha en general una certa atracció cap a la figura del canalla i de la femme fatale. Si tinguéssim el cap prou fred ens adonaríem que deixar-nos enlluernar per la seva aura magnètica ens ha de portar pel pedregar. Que se li pregunti sinó a l’Albert o a en Pedro -bé a ell ja no cal-, protagonistes de Crims que perderen el poc seny que tenien davant les arts amatòries de la Rosa. O a moltes dones que es resignen al mal geni de la parella perquè en el fons és bona persona.\nQuin personatge ha sacsejat més la imaginació, Caïm o Abel? Què prefereixen els actors, interpretar a un personatge bo o malvat? Diuen que els bons són planers mentre que els dolents tenen molts matisos. Que la part més fosca d’una persona o de la societat, posseeix glamur en donen testimoni l’abundant ficció i no ficció tacades de sang. Alguna tecla dins el nostre cervell ha de tocar la cosa criminal i perversa perquè desperti el nostre interès, un interès que acull des de la curiositat fins a la fascinació. Som realment criminals en potència i perversos per naturalesa?\nSegons enquestes, un setanta per cent aproximadament dels entrevistats, els homes una mica més, les dones una mica menys, han desitjat fer desaparèixer una persona del seu entorn proper. És entre les parets de la nostra imaginació que som lliures com un ocell. Ningú ens escorcolla, ningú ens pregunta què fem, ningú ens jutge. Podem cometre tot tipus de perversions i actes violents o imaginar que som l’objecte de la depravació i del llibertinatge. Ja ho va dir el psicoanalista Theodore Reich: «si els nostres desitjos fossin cavalls, tirarien del carro fúnebre dels amics més estimats i de la major part dels nostres coneguts». O per dir-ho amb sornegueria: si la imaginació es fes realitat, la meitat de la població seria morta i l’altra meitat prenyada. Però una cosa és fer volar aus rapinyaires i l’altra trepitjar la realitat.\nNomés una ínfima proporció d’individus farà realitat les seves fantasies macabres: els autèntics depredadors de l’espècie humana. Els qui la civilització els ha passat d’esquitllentes. Demanar que siguem bones persones és posar el llistó molt alt. Siguem més modestos i realistes. Aprenem a interpretar bé el paper de bones persones i segur que ens l’acabarem creient.\nValor i sentit del paisatge avui\nRigor i neutralitat a la Vikipèdia


Comprar Vi Tararot negre 75 cl | Carviresa\nVi Tararot negre 75 cl\nVolem fer un homenatge a la cultura festiva popular de Tàrrega i especialment a la Nit del Tararot. Així, hem creat aquesta línia de vins, pensats per gaudir-ne sense complexes i fer festa a qualsevol moment.\nEl raïm, s'ha macerat amb les seves pells i ha fermentat durant una setmana a una Tª controlada entre 23º-24ºC, en diferents dipòsits d'acer inoxidable. Un cop acabada la fermentacio, s'han descubat els diferents dipòsits i finalitzada la segona fermentació, la malolàctica, s'han deixat reposar en fred. Després, s'ha fet el cupatge de les dues varietats en el % escollit, moment en el qual s'ha creat el Tararot negre i s'ha mantingut en dipòsits, fins al moment de l'embotellat.\nVarietat Ull de Llebre i Garnatxa negre\nMaridatge Ideal per a entrants i aperitius, pizza i pasta, quiche, cocs, embotit, carn vermella no molt potent ( salsitxa, botifarra a la brasa) carns blanques a la planxa i formatges semi-curats.\nVista Vi negre, d'un atractiu color robí brillant, amb lleugera intensitat colorant.\nNas En nas és intens i seductor, amb generosos aromes a fruita vermella com la cirera i fruites del bosc, acompanyades d'aromes especiats com la regalèssia i pebre negre i amb uns delicats aromes a tabac.\nBoca D'entrada fresca, sedosa i golosa, amb una refinada acidesa i delicat cos, que, gràcies a la intensa concentració aromàtica de fruita i espècies i els seus tanins madurs, el fan molt agradable al llarg de tot el tast i ens convida a seguir gaudint-ne, copa rere copa.\nTemperatura de consum Servir entre 12º i 15ºC


Entrevista amb Bernat Busquets, dels comerciants de General Riera - PimecoPimeco\nMés de 1.700 firmes de suport per a la il·luminació de Nadal a cinc zones de Palma →\nBernat Busquets és el president de l’Associació de Comerciants de General Riera a Palma, una de les zones afectades per la falta d’il·luminació nadalenca. Amb ell parlam de la situació del comerç en aquest carrer.\n-Quina és la situació actual de l’eix de General Riera?\n-Es tracta d’un carrer amb pes i importància comercial i amb perfils de comerços molt variats. Els darrers anys hi ha hagut moltes petites empreses que han fet importants inversions per obrir locals que feia anys que estaven tancats. Això ha revitalitzat molt el carrer després d’uns anys de crisi on es va viure el tancament de molt petit comerç que no va poder suportar la situació i també altres Establiments que tancaren per falta de relleu generacional.\n-Com es presenta la campanya de Nadal?\n-Són dates molt importants on els comerciants contractam gent per fer front a aquests dies però la veritat és que les expectatives enguany no són positives. L’any el començarem malament, després milloraren els resultats però així com es presenten les festes sense enllumenat som pessimistes.\n-Quina repercussió tendrà la falta de llums nadalencs?\n-Tendrà conseqüències damunt les caixes dels negocis. Hem de pensar que els llums conviden a passejar a la gent i això és una promoció molt important per als petits comerços. Vull deixar clar que no volem llums cada pocs metres sinó que ens posin el que havíem tengut tota la vida i després ens llevaren per dur-ho a altres zones de Palma. No crec que sigui un esforç tan gros.\n-Creu que te solució el tema de l’enllumenat?\n-Tendria solució si hi hagués un regidor d’infraestructures que dialogàs i ens escoltas. Es molt complicat intentar trobar solucions amb una persona que aplica allò de : no és no. Aquest Ajuntament no se n’adona que amb aquesta actitud el que fan és afavorir la depressió que viu el petit comerç de Palma que poc a poc es mor davant la competència de les grans superfícies comercials.\n-Es queixa molt de l’Ajuntament. Que pot fer a General Riera?\n-Tenim la sensació d’estar abandonats. Posaré alguns exemples. La recollida de trastos no és eficaç tot i que un percentatge del problema ve de l’incivisme. Tenim pintades als comerços. També patim voravies que necessiten arreglar, ja que estan aixecades per les arrels dels arbres i necessitam una important millora de l’enllumenat públic. Tot això repercuteix en la imatge comercial de la zona.\nEl consistori ens hauria d’ajudar un poc més per què el petit comerç anima i dóna vida al carrer. Seria necessari millorar el trànsit, reestructurar l’ora per ajudar als clients que vénen a comprar per què a les grans superfícies tenen totes les facilitats del món i hem de ser competitius.\nAquesta entrada s'ha publicat dins de Digital, Entrevista, Sin categoría i etiquetada amb comerç, Mallorca, Nadal, Palma, Pimeco. Afegiu a les adreces d'interès l'enllaç permanent.


L’Agència Catalana del Patrimoni millorarà accessos i serveis a l’església del Conjunt d’Olèrdola - El Cargol l El setmanari del Penedès\nEl pressupost d’execució per contracte del projecte és de gairebé 248.000€. L’objecte del projecte és fer que la visita al recinte interior del museu d’Olèrdola sigui més còmode i accessible a persones amb mobilitat reduïda i permeti el pas ocasional de vehicles de servei. L’altre aspecte del projecte és preveure l’arribada de serveis soterrats a totes les zones amb restes arqueològiques per millorar la seva museïtzació.\nERC va celebrar la millora d’accessos i es va mostrar d’acord amb la bonificació perquè no es ressentirien les arques municipals tenint en compte l’important romanent de l’Ajuntament i perquè la bonificació està contemplada en les ordenances fiscals. Fina Mascaró, portaveu d’ERC, va voler també conèixer si es pensa preguntar als olerdolencs sobre una “’actuació artística” que s’estaria planificant a l’església del conjunt monumental, segons s’esmenta també en la documentació.\nL’alcalde d’Olèrdola, Lucas Ramírez, va subratllar que les obres milloraran l’accés i suposen realitzar un projecte planificat des de feia anys. Ramírez també va fer notar que sobre l’actuació artística “no hi ha res tancat” i recordava que el Conjunt monumental és competència de la Generalitat i el Parc, de la Diputació. El poder de decisió de l’Ajuntament, va dir l’alcalde, “és minso, però es pot parlar amb la Generalitat”. El portaveu del grup municipal del PDeCAT, Josep Sánchez es va mostrar d’acord en aplicar la bonificació però també va reclamar al govern que compleixi amb un pla d’accessibilitat en espais públics, elaborat fa sis anys, i que sí que és de competència municipal.\nEl ple de l’Ajuntament d’Olèrdola també va aprovar, amb els vots favorables d’ApO i d’ERC i l’abstenció del PDeCAT, una modificació de pressupost per valor de 21.461€. Prop de 12.500€ es destinen a l’1% d’augment de retribució al personal de l’Ajuntament, tal i com contemplen els pressupostos generals de l’Estat. Per camins s’aporten 7.600 euros i es destinen 1.350€ per al projecte pedagògic “Aventura de la vida”, a l’escola Circell. També es reproduïa aquesta votació(abstenció del PDeCAT i vots a favor d’ERC i ApO), en l’aprovació del compte general, que recull comptablement l’exercici del 2016.


Per Maó va brut – Miquel Àngel Maria\nDimarts, 30 d'agost de 2005 per Miquel Àngel Maria\nSupòs que la majoria de mallorquins i mallorquines no deuen tenir cap notícia de la desmesurada trifulga que durant aquest estiu s’ha desfermat a la capital menorquina. El motiu és l’aprovació, per part de l’Ajuntament de Maó, d’aquest nom com l’única denominació oficial de la ciutat, en compliment de la Llei de Normalització Lingüística de les Illes Balears. Sota la denominació d’Iniciativa Cívica Mahonesa, i amb el suport explícit i decidit del PP local, un grup de ciutadans de Maó, d’entre els quals destaca un grapat de militars retirats, ha organitzat una campanya demanant un referèndum local per decidir el nom oficial de la ciutat. Proposen que s’oficialitzi la forma castellana Mahón, i que en català es recuperi la «h» històrica -Mahó-, contravenint el judici unànime dels filòlegs i acadèmics en general, així com les normes gramaticals vigents. Naturalment, tota aquesta campanya, venint de qui ve, s’expressa en castellà.\nL’absència de notícies als mitjans mallorquins sobre aquest afer és normal, perquè informativament parlant les Illes Balears són una comunitat gairebé inexistent: ha de ser molt gros allò que passi a una illa perquè se n’assabentin els habitants de les altres. I en el cas que ens ocupa, els responsables dels diaris mallorquins deuen haver valorat -jo crec que amb bon criteri- que no paga la pena gastar tinta amb un afer que, al cap i a la fi, ni tan sols interessa a tots els habitants de Maó, sinó tan sols a una part. Tot i que per l’apassionament i la duresa que hi posen els promotors de la campanya, sembla que aquesta sigui la qüestió més important i decisiva per a la ciutat. Aquest grup també té els seus talibans, que ja han ultrapassat les normes més elementals del civisme i es dediquen a insultar i vessar ressentiment contra l’equip de govern municipal, i en especial damunt els regidors del PSM a l’Ajuntament de Maó. Per sort, aquests personatges que embruten el debat ciutadà són una ridícula minoria.\nTotal: que es tracta d’un afer local, escalfat i sobredimensionat per un grup que, si no afluixa, acabarà per cruixir fins i tot els seus. Així i tot, crec que cal fer una reflexió: l’únic que fa l’Ajuntament de Maó és donar compliment a la Llei de Normalització Lingüística (1986), que en el seu article 14.1 preveu que «els topònims de les Illes Balears tenen com a única forma oficial la catalana». I convé recordar que aquesta llei fou aprovada en temps del Govern Cañellas, no va ser obra de la tan odiada minoria catalanista. Idò bé: el mínim que, per un elemental sentit institucional, caldria esperar del Director General de Política Lingüística, que és qui ha de garantir el compliment de la llei que regeix la seva feina, seria un reconeixement d’aquesta obvietat: que l’Ajuntament de Maó compleix escrupolosament la Llei. Però no: el senyor Miquel Melià està mut en aquest afer.\nAra que, ben mirat, potser fins i tot li hem de donar gràcies que no intervengui, perquè si ho fes tal vegada seria per donar suport a les pretensions il·legals dels mahoneses. Bon mestre té el Sr. Melià amb el seu cap de files: ja sabem que el President Matas premia l’ocupació del domini públic marítimo-terrestre i la comissió d’i·legalitats urbanístiques convidant els infractors al Consolat de Mar. Esperem que el seu exemple no creï escola…


Xavi, cinc anys més tard - CATzona\nXavi, cinc anys més tard\nFa exactament cinc anys, el 23 de maig de 2015, el Camp Nou acollia un Barça – Deportivo en què el de menys era el resultat. Amb la lliga a la butxaca, tocava dir adéu a un dels futbolistes més grans de la història blaugrana: Xavier Hernández Creus. El migcampista de Terrassa va acomiadar-se d’una afició entregada, que ara l’espera com a entrenador. Molt havia plogut des del seu debut, a Mallorca, el 18 d’agost de 1998, en una nit en què el Barça de Van Gaal va caure (2-1). “M’heu fet l’home més feliç del món. Avui, i en aquestes 17 temporades. No sabeu l’orgull que tinc d’haver estat jugador del Barça”, diria en el seu comiat. Deixava enrere 767 partits i 25 títols (quatre Champions Legue, vuit lligues, tres copes, dos mundials de clubs, dos supercopes i sis supercopes d’Espanya).\nEl seu llegat, però, va més enllà del fet que ningú hagi jugat més partits que ell vestit de blaugrana, ni de l’impressionant palmarès que acumula: Xavi Hernández representa l’essència del joc del Barça, l’estil. I és per això que el seu futur sembla passar, inevitablement, per la banqueta del Camp Nou.\nAra entrena l’Al-Sadd, l’equip del Qatar on va jugar les tres últimes temporades de la seva carrera com a futbolista. Aquest serà el seu segon any com a tècnic. “Encara és massa aviat per entrenar el Barça”, ha reconegut. Amb tot, segons ha confirmat el propi Xavi, el passat mes de gener, abans de la destitució d’Ernesto Valverde, Eric Abidal li va oferir la possibilitat de tornar. El director esportiu blaugrana ho nega. En qualsevol cas, la resposta va ser que no. Potser perquè, a més de que encara ha de madurar com a tècnic, el seu retorn tindrà lloc de la mà del candidat Víctor Font.


Els Entorns Personals d’Aprenentatge – Temps de canvis\nEls Entorns Personals d’Aprenentatge\nGeorge Siemens és un referent sobre xarxes, Entorns Personals d’Aprenentatge, conectivisme i educació.\nEn aquesta entrevista destaquen algunes idees interessants:\nPer construir el nostre Entorn Personal d’Aprenentatge hem d’estar disposats a experimentar, no totes les respostes són iguals, cadascun tenim diferents necessitats, diferents punts de partida, diferents objectius…\nEls Entorns Personals d’Aprenentatge ens permeten connectar [i aprendre] amb altres persones fora dels espais controlats per les institucions, i connectar altres recursos diferents dels quals ens ofereixen.\nNo podem esperar que l’alumnat aprengui de forma social i connectiva si els docents no treballem de forma social i connectiva.\nEl coneixement està avui molt més fragmentat, la qual cosa ens ofereix l’oportunitat de connectar de múltiples formes el mateix. A major fragmentació més connexions possibles i per tant més respostes i millor adaptades a les necessitats i objectius de cada persona.\nlligue 10 gener 2013\nEtiquetes competències, coneixement, Siemens\nÚs educatiu de les TIC


Festa Peluda maig 2021 - ERC Sants - Montjuïc\nFesta Peluda maig 2021\nDissabte, 29.5.2021 11:00h\nAquest dissabte dia 29 de maig a les 11 hores hem organitzat al Jardí dels Drets Humans (La Marina) una festa per els peluts, amb sorpreses i regals per ells, i amb xerrades per nosaltres sobre el benestar dels nostres amics de 4 potes, amb molt èxit d'assitència.\nHem parlat amb professionals sobre l’ensinistrament, les bones practiques i les adopcions responsables.\nEl nostre conseller portaveu Pepe Pérez ha comentat:"Volem reforçar el consell municipal de convivència animal, impulsar amb les entitats els canvis normatius que facin falta i crear campanyes per fomentar l’acollida i adopció d’animals de companyia i impulsar ajuts per a persones propietàries d’animals que els doni suport i mes ara amb la situació econòmica que ens trobem".\n"Respecte, tolerància i inteligència emocional amb tots els essers vius amb que convivim. Impulsem els espais de pacífica convivència entre persones, animals i plantes amb tractes igualitaris. I des de les institucions facilitem les relacions que ho permeten. Avui ho hem fet!."\nEl 2018 a Barcelona es van abandonar 140.000 animals domèstics segons un estudi de la Generalitat de Catalunya. Hem de fer tot el possible per evitar-ho.


La Paula, el Galderic i l’Orelletes, figures dels Gegants de Rubí, van visitar dissabte la localitat de La Llacuna, a l’Anoia, per participar en la Trobada de Gegants del municipi, coincidint amb el 25è aniversari dels seus gegants, Maria i Andreu.\nA més de la colla rubinenca i la local, la trobada va comptar amb la participació de les colles d’Alcoi (Alacant), Sant Julià de Loria (Andorra), Cabrera de Mas, Vilanova d’Espoia, Sant Fruitós de Bages, el barri del Poblenou de Manresa, Vila-Seca, Gavà, Blancafort i Aiguafreda, entre altres.\nLes activitats geganteres van arrencar a les 16.30 h amb la plantada de gegants a la Plaça Major, i dues després, es va iniciar la passejada de gegants per la localitat, que va finalitzar de nou a la plaça Major, on van tenir lloc la presentació de les colles, els balls de lluïment i l’acte protocol·lari de celebració de l’aniversari de la colla local. El ball conjunt de tots els gegants va cloure la Trobada.\nDiumenge vinent, els Gegants de Rubí participaran en la Trobada de Gegants de Guinardó, en el marc de de la Festa Major d’aquest barri barceloní.


Informació i adquisició d'entrades\nCartell V Festival d'arts escèniques Poble Nou Endins\nTroba tota la informació a Programació 2019\nPublicat per ACPV Vall d'Albaida a 4:42 Cap comentari:\nLa setmana del 16 al 21 de gener, el barri del Poble Nou ha acollit el festival d’arts escèniques a l’interior de les vivendes POBLE NOU ENDINS, un projecte consolidat ja en la seua quarta edició. Un any més, organitzat per l'Associació Veïnal del Poble Nou, i coordinat pel Casal Jaume I de la Vall d'Albaida – ACPV, les vivendes han obert les seues portes als espectacles per a acollir al voltant de 500 visites comptant la totalitat de la programació.\nAl llarg de la setmana, i com en anys anteriors, amb les escoles i associacions locals, la secció d’Espectacles d’Artistes en Formació va comptar amb la col.laboració del Cris - Adiem, l’Escola de l’Agrupació musical d’Ontinyent i el Taller de Teatre Trèvol, mostrant-nos enguany com l’art és també una important ferramenta per aconseguir reptes o lluitar contra l’estigma.\nDe nou la inauguració va esdevenir un acte artístic dirigit per Josep M. Andrés i amb la intervenció de diversos rapsodes, que acompanyats pels balls valencians tradicionals del Grup de Danses d'Ontinyent i la música de El Regall, iniciaven una cercavila de quasi un centenar de persones per diversos racons del barri. L’acte va finalitzar al Centre Cultural Caixa Ontinyent, amb la lectura d’un manifest recordant el tarannà reivindicatiu del festival, destacant les potencialitats, i apostant pel poder transformador de la cultura.\nDurant el cap de setmana els Espectacles Endins ens portarien un ventall variat de propostes escèniques que incloïen dues propostes musicals, un teatre de clown, un espectacle de dansa i performance, i una història contada i teatralitzada amb mim.\nAmb una resposta per part dels espectadors molt positiva, amb aforament complet a quasi totes les sessions, Poble Nou Endins es reivindica com a festival dins l’agenda cultural de la ciutat.\nAixí mateix, l’Associació de veïns agraeix la participació dels espectadors i dels artistes, del Casal Jaume I de la Vall d’Albaida en la coordinació del projecte, de les entitats, organismes i empreses que han col.laborat i donat suport a la iniciativa, i especialment la col.laboració dels veïns que han cedit les seues cases per acollir els espectacles.\nPublicat per rafa mira a 12:44 Cap comentari:\nPNE DIUMENGE 21\nPublicat per rafa mira a 0:00 Cap comentari:\nEtiquetes de comentaris: PobleNouEndins\nPNE DISSABTE 20\nSi vols col·laborar amb nosaltres o vols informar-te, no dubtes a escriure'ns a poblenouendins@gmail.com.\nPOBLE NOU VIST PER RUBÉN MONTAVA I JOSEP SANCHIS\nPoble Nou Endins és un festival d'arts escèniques en l'interior de les vivendes. Durant un cap de setmana les cases del barri obrin les seues portes per convertir-se en espais escènics en els quals es representen diversos espectacles. Com els espais són reduïts, l'aforament es limitat, per això cada espectacle es repeteix diverses vegades al llarg del dia.\nL'entrada als espectacles requereix d'una aportació simbòlica per poder finançar el festival. Podeu comprar abonaments i entrades als punts de venda autoritzats. Més info ací\nA més, el projecte es complementa amb l'aportacio d'obra pictòrica de diversos artistes que exposen les seues obres als comerços del barri. Més info sobre Botigues d'Art, ací\nEntrevista a Ràdio Aktiva. Minut 36:30\nCartell V Festival d'arts escèniques Poble Nou End...


La manifestació ciutadana contra la corrupció\nDimarts, 14 de juliol de 2020 | 11:36\n18/12/2009 | 08:45\nVaig acudir a la manifestació convocada a Palma en protesta per la corrupció del passat dissabte 12 de desembre. A la concentració, prevista al Passeig del Born, s’hi varen concentrar aproximadament fins a un miler de persones a mesura que transcorria la reivindicació. No va haver cap incident i hi prengueren part gent de tota mena, condició i ideologia. Convisqueren pancartes fetes a mà per ciutadans corrents, amb lemes de tota mena i força originals.\nL’ambient va ser festiu en tot moment, sempre pacífic i reivindicatiu. No vaig veure (almenys en el meu cas) cap polític de major o menor rang. Però sí militants de base de tot tipus de partits, i especialment em va satisfer veure l’exbatle de Palma, Ramon Aguiló, en una humil i discreta segona fila.\nEspontàniament la concentració va fer una mena de “recorregut turístic”: primer al “Palacete” de Jaume Matas (potser el moment més intens de tota la mani), després al Parlament davant la porta del carrer Conqueridor, i finalment davant el Consell i Cort. En tot moment varen predominar proclames que sorgien espontàniament, i tot i que sorgien dirigides especialment contra Matas i Munar, també es va exigir que el Pacte es deixi de “codis ètics” i contemporitzacions semblants. Tots varen rebre pels seus corresponents pecats i delictes, sense salconduits ni indulgències, i sense mirar carnets de partit. Per tot arreu hi havien càmeres de televisió, fotògrafs i periodistes de tots els mitjans prenent nota, la qual cosa ha garantit una justa difusió de l’esdeveniment.\nTal com es pretenia, no es veié cap símbol de formacions polítiques, associacions o col·lectius que intentessin capitalitzar la mobilització. Cap “Moisès” redemptor va intentar encapçalar-la: només el conjunt dels Tambors per la Pau aportaren un alegre ritme a un jornada que durà hora i mitja. Crec que ha estat un èxit d’assistència, tractant-se d’una convocatòria estesa únicament a través d’Internet, sense grans suports ni publicitat, ni cap organització visible... i sobretot sembla que la ciutadania comença a despertar davant tanta misèria i tanta decadència. Potser es tracti d’un primer capítol d’acció popular. Esperem que a partir d’ara ningú no intenti capitalitzar-ho, perquè tot ha sortit espontàniament rodó. I per acabar, vull donar l’enhorabona a tots els assistents.


Actualitat / ACABEM EL CURS!\nAquest dimecres 6 de juliol, hem acomiadat el curs escolar 2017-2018 amb la Sessió de Tancament de Curs al Centre Cívic Can Pau Raba de Vic.\nA les sis de la tarda, hem donat inici la sessió de cloenda amb l’objectiu de recollir les experiències dels alumnes de la Fundació Impulsa envers la pròpia Fundació i la relació amb el seu mentor o mentora.\nL’acte ha tingut inici amb una benvinguda per part de la coordinadora de la Fundació Impulsa, la Júlia Fabregó. Després d’aquesta breu presentació, el president de la Fundació Impulsa, Carles Cuyàs, ha realitzat un discurs en el qual s’ha destacat la importància de la solidaritat, el compromís i l’aprenentatge.\nA continuació, la psicòloga Luca Prats, ha explicat la dinàmica plantejada pels alumnes amb l’objectiu de recollir i compartir les experiències dels alumnes de la Fundació Impulsa al llarg del curs acadèmic. L’objectiu ha estat facilitar l’espai de parla, escolta i relació entre mentorats per tal de propiciar noves idees, activitats a fer o maneres d’entendre la utilitat i els avantatges d’aquest projecte. Per fer-ho hem dividit en grups tenint en compte el cicle formatiu cursat. A cada grup s’han repartit dues cartolines i cada cartolina serà un tema: la relació amb el mentor i la relació amb la Fundació Impulsa. Per a cada tema hi havia tres colors diferents de Post-It: els grocs per allò que a un li ha agradat i el perquè; els roses per a allò que ha agradat però que es podria millorar (i explicar com); i els blaus per d’explicar allò que no ha agradat i el perquè. Aquesta sessió ha comptat amb la dinamització de Maria Martínez, psicòloga i ideòloga del projecte; Luca Prats i Júlia Fabregó.\nPer clausurar l’acte, s’ha procedit a l’entrega de diplomes pels alumnes graduats aquest any i se’ls ha obsequiat amb un clauer sota el lema “les claus del futur”. Dels alumnes que han acabat els estudis de Grau Mitjà, són deu dels setze becats els que seguiran amb els estudis de Grau Superior, o similars. Finalment, s’ha portat a terme un refrigeri al jardí del Centre Cívic Can Pau Raba.\nPel que fa als resultats acadèmics d’aquests curs, els alumnes de 1r curs de Cicle Formatiu de Grau Mitjà han assolit una nota mitjana de 6,78: un punt per sobre de la seva nota mitjana d’ESO, amb un 5,64. Pel que fa als alumnes que aquest any han finalitzat els estudis de formació professional la mitjana s’ha situat a un 6,49: cal destacar que venien d’una mitjana d’ESO de 5,94. Pel que fa a Grau Superior, les notes del primer curs s’han situat a un 7,22.\nAnterior Entrada anterior: TANQUEM EL CURS ACADÈMIC 2017-2018 AMB ELS MENTORS I MENTORATS\nSegüent Entrada següent: LA FUNDACIÓ IMPULSA INICIA EL CURS 2018-2019 AMB UNA PRESENTACIÓ A LES FAMÍLIES I TUTORS D’OSONA I LA GARROTXA


Les classes dels cursos Bàsic i Intermedi (UAB) i Xinès comercial (UB) començaran els dies 26 i 27 de setembre. L'inscripció per a aquests cursos romandrà oberta fins al 23 de setembre. Més informació a la taula inferior .\nDes de nens i nenes que vulguin iniciar-se en l’aprenentatge dels caràcters i la pronunciació de les paraules xineses, fins a adults que ja tinguin coneixements bàsics i que vulguin aprofundir en les estructures del xinès a nivell escrit i parlat. Per a totes aquestes persones oferim cursos de xinès anuals per a totes les edats i nivells.\nQuan acabi el període d’inscripció rebràs la confirmació de la plaça i les indicacions per fer elpagament..\nLa plaça no estarà assegurada fins que no s’hagi pagat el curs.\nEl termini d’inscripció acaba el 16 de setembre.\nMínim 8 alumnes, màxim 15 alumnes.\nCurs per a nens/es (Casa Àsia)\n01/10/2011 a 30/06/2012\n23/09/2011 a 29/06/2012\nDivendres de 17.45h a 19.15h\nde 17.45h a 19.15h\n19/09/2011 a 27/06/2012\nDilluns i dimecres de 17.45h a 19.15h\n20/09/2011 a 26/06/2012\nDimarts de 17.45h a 19.15h\n22/09/2011 a 28/06/2012\nCurs per a adults (Casa Àsia)\n19/09/2011 a 28/06/2012\nDivendres (intensiu) de 16.30 h a 20.30 h\nDissabtes (intensiu) de 10.00 h a 14.00 h\n20/09/2011 a 28/02/2012\nDimarts i dijous de 17.30h a 19.30h\nDilluns i dimecres de 10.30h a 12.30h\n20/09/2011 a 28/06/2012\nCurs per a adults (Universitat Autònoma de Barcelona)\n26/09/2011 a 27/06/2012\nDilluns i dimecres de 17.30h a 19.30h\nXinès comercial (Universitat de Barcelona)\nDilluns i dimecres de 18.30h a 20.30h


CONTES AL TERRAT, AL TEATRE DE BLANES - Sortir amb nens\nAgenda » Espectacles per a nens » CONTES AL TERRAT, AL TEATRE DE BLANES\nDiumenge 26 de març de 2017 a les 17.30 hores\nTot i tenir el conte com a text principal de l’espectacle, Contes al terrat, parteix d’un lloc concret (un terrat) i d’una situació (una nena, la Mariona, estenent roba) que fan que els contes apareguin com a històries reals o creades per la imaginació d’una nena.\nL’espectacle comença amb la pujada al terrat de la Mariona.\nCom quasi cada dia, la Mariona ajuda a la seva mare a estendre la roba. Pujar al terrat li agrada amb bogeria donat que és el seu lloc preferit per a jugar.\nA més, per a divertir-se no necessita grans joguines, en fa prou amb quatre agulles d’estendre roba i altres estris que va trobant escampats pel terrat.\nAmb nens a Blanes\nTeatre de BlanesC/ Ample, 2617300 Blanes\nla selva blanes espectacles infantils ESPECTACLES FAMILIARS espectacles per a nens


Tècnic/a Automàtica i Electrònica industrial\nDescripció de l'oferta ENGINYER D'AUTOMATITZACIÓ INDUSTRIAL a Aiguaviva (Girona)\nCerquem un ENGINYER/A D'AUTOMATITZACIÓ INDUSTRIAL amb sòlids coneixements en electrònica industrial i automatismes que, en col·laboració amb l'equip d'enginyeria, es responsabilitzarà de les tasques de disseny i desenvolupament dels útils i sistemes electrònics necessaris per tal de portar a terme els tests de validació dels nostres productes i solucions. També col·laborarà amb el departament R+D+i en el desenvolupament i millora de productes.\nSón imprescindibles coneixements profunds en programació d'autòmats, en electrònica industrial i una àmplia experiència en automatitzacions.\n- Portaràs a terme el disseny i el desenvolupament d'automatismes i sistemes electrònics per a assajos de validació i tests de certificació.\n- Realitzaràs la programació de PLCs i pantalles (Siemens).\n- Portaràs a terme el muntatge i cablejat d'armaris elèctrics.\n- Prepararàs la documentació tècnica i els esquemes elèctrics adients.\n- Donaràs suport en les incidències electròniques en les línies de producció.\n- Col·laboraràs en el desenvolupament i millora de productes.\n- Portaràs a terme accions de millora per a una òptima gestió.\n-Enginyeria Superior amb titulació Enginyeria en Automàtica i Electrònica Industrial\nCerquem un professional amb experiència contrastada en automatització industrial amb domini del software per gestionar PLCs i pantalles (TiaPortal) així com el relatiu a la confecció d'esquemes i cablejat elèctric. També valorable coneixements d'OMRON.\nPersona responsable, autònoma i organitzada.\nProfessional que li agradi el treball en equip de manera col·laborativa.\nPersona amb facilitat pel muntatge electrònic i el cablejat de sistemes.\nREGNER® és una empresa pionera en investigació, disseny i fabricació de productes i solucions per al control de moviment. Fundada el 1994 i amb seu a Aiguaviva (Girona), la companyia està posicionada com a referent en actuadors elèctrics lineals per les seves altes prestacions i reduïdes dimensions per a nombroses aplicacions en diversos mercats com el biomèdic, farmacèutic, robòtica, comunicacions i seguretat.\nEls sistemes d'actuadors REGNER® impulsen les cadires de rodes elèctriques més avançades i els equips de liofilització més segurs. També es poden trobar en robots humanoides, espectròmetres d'ampli rang, refrigeradors biomèdics, sistemes de control d'injecció i equips de precisió metrològica.\nREGNER® és un proveïdor global d'actuadors elèctrics i sistemes d'alta precisió. Els productes inclouen microactuadors elèctrics d'alta qualitat i actuadors lineals des de 400N fins a 6500N. Els nostres actuadors es poden personalitzar per satisfer les necessitats específiques de les aplicacions dels clients. REGNER® també ofereix una línia completa d'electrònica de control, així com sistemes complets i accessoris a mida.\nL'empresa desenvolupa la seva activitat en entorns regulats mitjançant sistemes de qualitat certificats. REGNER® posseeix les acreditacions ISO9001, ISO14001 i ISO13485. La companyia, amb una plantilla de més de 45 treballadors, exporta el 90% de la producció a països de la UE i els EUA.


Quatre turistes espanyols moren en un accident de trànsit a l'Índia\nIndia | Google\nViatjaven en un minibús amb set persones més, també de nacionalitat espanyola, que han resultat ferides\nper ACN 05 d’agost de 2017 12:17\nQuatre turistes de nacionalitat espanyola i el conductor indi que els transportava han mort en un accident de trànsit a l'Índia. Així ho han confirmat fonts del ministeri d'Exteriors. Els fets han tingut lloc al voltant de les nou del mati - sis del matí a Catalunya - quan viatjaven en un minibús que ha xocat contra un camió prop de la ciutat de Madanapalle. En el vehicle hi anaven set persones més, també d'origen espanyol, que han resultat ferides de diversa consideració. Els serveis d'emergència han traslladat els afectats a l'hospital de Madanapalle. La policia índia ha detingut el conductor del vehicle que ha col·lidit amb el minibús sinistrat.\nLes víctimes formaven part d'un grup d'onze turistes espanyols que feien el recorregut entre Pondicherry i Puttaparthi i tornaven de visitar un hospital de missioners. L'accident ha tingut lloc en una carretera molt transitada del districte de Chittoor, a Andhra Pradesh, quan el minibús ha xocat contra un camió.\nL'ambaixada espanyola a Nova Deli i el consolat espanyol a Bombai "estan en contacte permanent amb la policia". De fet, han indicat que aquest dissabte el cònsol general de Bombai viatjarà al lloc dels fets per atendre la resta del grup.\nEls quatre turistes morts eren padrind de la Fundació Vicenç Ferrer, i havian viatjat a aquest país per visitar diversos projectes de l'entitat. El president de la fundació, Jordi Folgado, ha assegurat que els membres de la Fundació senten "un dolor extraordinari perquè es tracta de persones que fa anys que col·laboraven amb l'entitat i que havien anat viatjant a la Índia per veure el projecte, els nens apadrinats i com és real que la pobresa extrema té solució".


Studios Faoug Faoug Suïssa - Ofertes d'hotels amb els MILLORS DESCOMPTES EN LÍNIA\nRoute de Salavaux 47, Faoug, Faoug, Suïssa, 1595 - Veure al mapa\n"It was really nice and clean place."\nDissenyat tant per oci com per negoci, BnB Studio Faoug està situat idealment a Faoug; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix BnB Studio Faoug asseguren una estada plaentera als seus clients. Les carecterístiques més important de l'hotel inclouen Zones públiques amb Wi-Fi, aparcament de cotxes, s'admeten animals de companyia.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. BnB Studio Faoug és un lloc ideal d'estada pels viatgers que busquin encant, comfort i facilitat a Faoug.\nTots els tipus de viatgers (55) Parelles (30) Viatgers en solitari (12) Famílies amb infants petits (5) Famílies amb infants grans (1) Grups (8)\nAllotjaments a Faoug


Les mines de sal de Cardona i el castell | Àlber Digital\nAhir, dia 16 de Maig, vam anar a Cardona i també vam anar a veure les mines de sal on vam realitzar-hi uns experiments i una visita guiada pel famós castell de Cardona.\nVam sortir d’Albesa per allà a les vuit i mitja del matí, i vam arribar a Cardona per allà a les deu i mitja, a dins l’autobús els nens i nenes cridàvem, escoltàvem música i fins i tot i hi va haver nens que es van emportar la Nintendo DS, la PSP i alguns altres instruments per passar l’estona. A l’autocar em vaig marejar i dos companys meus també.\nQuan vam arribar vam anar cap a esmorzar, després d’esmorzar vam anar a fer cinc experiments molt divertits per conèixer bé la sal, i quan vam acabar vam anar cap a les famoses mines de Cardona.\nPer baixar, vam anar amb un 4x4 que a darrera portava com una espècie de vagoneta de tren que anava enganxada al 4x4, tot seguit, vam baixar per una pendent bastant empinada i va ser súper divertida. Quan vam arribar a baix vam entrar cap a la mina, i el Quim i jo ens vam fer unes fotos amb uns blocs de sal gegants i ens vam atraçar una mica, vam entrar i vam deixar les motxilles en una mena de prestatges.\nTot seguit ens van fer ficar un casc, i vam anar cap a dins de la mina. Dins de la mina, el nostre monitor ens va explicar unes quantes coses molt interesants, i ens va deixar llepar la sal de dins de la mina; era molt salada!\nAl final de tot ens van deixar fer fotos i vam anar a mirar com una projecció de la història de la mina. Quan es va acabar, vam anar fins a una zona de pícnic, estàvem dinant tranquil·lament, fins que van venir uns intrusos de Barcelona que ens van molestar, i van començar a dir-nos coses fins que nosaltres ens hi vam tornar i els hi vam tirar com una mena de olives molt petites.\nQuan vam acabar vam anar a veure el castell de Cardona, aquest, era súper espectacular, i la nostra monitora, que es deia Núria, ens va explicar les diferents parts del castell, i ho feia molt bé. Tot seguit, vam anar a l’església, i allà uns companys meus van fer una petita obra de teatre. Quan es va acabar vam dir adéu i vam anar a l’autobús.\nVam anar tirant i en una estació de serveis vam parar a berenar. Jo no vaig menjar res, però vaig jugar per allà amb el meus amics, i després de deu minuts vam marxar cap Albesa; el viatge va ser molt avorrit.\nPublicado por Roger beà i Melet - 09:33\nTemes: Cultura, L'escola, Viatges


Un arxiu contemporani per a la memòria - El Temps de les Arts\nCada 9 de juny es celebra el Dia Internacional dels Arxius.\nPer Gerard Corbella\nAndreas Huyssen: “La memòria requereix d’esforç i treball;\nl’oblit, per contra, senzillament succeeix”\nL’obsessió per l’arxiu i per la memòria són dos elements centrals de l’època contemporània.\nEn un món de constants canvis, en que percebem que el temps corre de manera accelerada, l’arxiu es concep com el lloc on deixar les nostres memòries (socials, grupals, polítiques...). La pràctica en l’ús de la tecnologia fa que la capacitat d’arxivar es multipliqui i que pràcticament qualsevol pugui crear el seu arxiu. És el cas del moviment del 15M [https://archivosol15m.wordpress.com/] o de “Occupy Wall Street” [http://occupyarchive.org/]. Són arxius de la immediatesa, del moment, que es creen a partir de dos vectors: la sensació d’estar fent història, i la voluntat de construir un relat propi d’allò que va passar. L’arxiu contemporani no és només l’arxiu clàssic, sinó també aquell auto-construït, i que pot tenir una capacitat d’incidència social superior fins i tot que el clàssic.\nEn una línia similar es fonamenta l’obsessió contemporània per la memòria: podem entendre aquesta com una resposta pràcticament psicològica a la por a ser oblidats, però també a la inevitable presència del passat en el present, especialment en el pla polític en el nostre país.\nLa voluntat de constituir arxius que recullin la memòria no és una obsessió només del present, sinó que ja des de finals dels 60 a Europa, aquells grups que es senten subrepresentats construeixen els seus arxius, com a resposta a l’oblit, però també amb la voluntat que el seu relat sigui present.\nEn la construcció d’aquest relat, els arxius actuen com un element validador: “els documents ens demostren que...”. En el cas francès amicals d’antics guerrillers vetllaran per preservar la seua memòria, en el cas espanyol, entitats clandestines sota la dictadura donen resposta a les necessitats de les víctimes, com l’Amical de Mauthausen [http://amical-mauthausen.org/ca/].\nMemòries oblidades, relats poc representants, l’anomenat “pacte de l’oblit” que es consensua durant la transició... Durant anys hi ha hagut esforços titànics per donar veu a relats oblidats del passat. Un dels casos més paradigmàtics és el cas dels enregistraments de les dones deportades i resistents que fa Neus Català, que pràcticament sola i amb escassos recursos,entrevistà a 58 persones com ella, resistents i deportades, entre 1965 i 1978.\nLa perseverança i el voluntarisme constituiran arxius de memòria. Però què en fem di on són aquestes memòries? L’any 1983 es constituí el primer arxiu d’història oral gràcies també a la obstinació de Mercè Vilanova, dins de l’Arxiu Històric de la Ciutat de Barcelona [http://ajuntament.barcelona.cat/arxiumunicipal/arxiuhistoric/ca/fons-orals], però en l’era de la societat de la informació, allò que no està en línia queda reduït a l’ús d’especialistes.\nLa perseverança, el voluntarisme, els arxius constituïts per entitats o investigadors han donat lloc a una gran dispersió de les moltes memòries sobre el passat al nostre país. L’any 2007 es va crear el Memorial Democràtic, la primera institució de memòria de tot l’Estat. Un dels seus objectius és la creació d’un servei d’informació documental que permeti integrar les moltes col·leccions de memòria disperses, siguin aquestes testimonis, documents, bases de dades o fotografies, sempre amb un fil conductor: la memòria.\nEl primer dels esforços en aquesta línia ha estat la creació del Banc Audiovisual de Testimonis, l’arxiu d’història oral del Memorial Democràtic. Aquest arxiu en línia disposa ja de més 400 entrevistes accessibles [http://bancmemorial.gencat.cat], que contenen més de 10.000 fragments ordenats per temes, mapes i cronologies. És el segon arxiu en línia d’aquestes característiques a Europa, després de l’arxiu del treball esclau de la Segona Guerra Mundial [www.zwangsarbeit-archiv.de]. La metodologia desenvolupada pel Memorial Democràtic s’entén com a vàlida pel tractament d’aquestes col·leccions, tal i com ho evidencien els acords de col·laboració amb tercers arxius amb fons d’entrevistes com el de Televisió de Catalunya, l’Arxiu Històric de la Ciutat de Barcelona o arxius internacionals com el Archivio Nazionale Cinematografico della Resistenza. [http://www.ancr.to.it]\nMés enllà de les xifres, aquest arxiu revoluciona les formes de gestió documental adaptant-les a les necessitats del treball de memòria. Mentre l’arxiu clàssic necessita descriure el lloc on s’ubica el document físic, en aquest arxiu nascut digital el tractament dels continguts es concep des de l’inici per a ser difós, tot aplicant conceptes museològics a l’arxiu: més aviat exposem continguts, que no pas classifiquem documents, apropant la memòria a molts més públics.\nAquest canvi de paradigma es produeix en el moment en que concebem l’arxiu. Mentre que l’arxiu clàssic es concep com a analògic, l’arxiu contemporani no només és digital, sinó que ha de ser pensat per inserir-lo dins de la societat de la informació. Pensar l’arxiu implica pensar en la difusió des de la concepció, i pensar en aquesta suposa replantejar-se la naturalesa de l’arxiu i el sistema de gestió del coneixement: com tractem les dades per construir un relat que sigui comprés per públics no especialistes.\nD’aquesta manera l’arxiu juga no només un rol de construcció d’una memòria social en un espai virtual com Internet, sinó que pot arribar a ser objecte de consum cultural a partir d’exposicions virtuals o documentals interactius pensats per la web [http://cloudsovercuba.com] o un espai d’aprenentatge adreçat a les noves generacions, com en el cas de projectes com Zeugen der Shoah (Testimoni de la Shoah): http://www.zeugendershoah.de/online-plattform/index.html\nEl salt de l’arxiu físic al virtual no implica només digitalitzar els documents i tenir-los en línia, sinó que demana molt més: preparar els continguts perquè puguin ser entesos. Tot i així, experiències de simple digitalització molt properes com la del Portal d’Arxius Espanyols en Xarxa (PARES) [http://pares.mcu.es], donen resultats espectaculars, transformant absolutament els seus públics, que passen a ser en un 99’9% virtual versus el 0’01% de públic en sala.\nDes del Memorial Democràtic estem treballant en aquesta direcció. Partint de la primera experiència de treball amb el Banc Audiovisual de Testimonis, tractem les dades des d’una perspectiva memorialista, per tal de preparar els continguts per a ser difosos i entesos per públics amplis. Qui van ser els presos polítics? En quins camps de concentració van estar? Quantes i quines són les famílies a l’exili? Quins són els noms dels deportats als camps nazis? Donar resposta a preguntes senzilles, en base d’un treball rigorós i innovador en el tractament de les dades, ha de permetre construir una memòria social accessible i en línia: l’arxiu virtual de la memòria.


aspronis.com Nova formació gratuïta d’auxiliar d’hostaleria amb altes possibilitats d’inserció - aspronis.com\nHome › ASPRONIS › Nova formació gratuïta d’auxiliar d’hostaleria amb altes possibilitats d’inserció\nEl curs serà possible amb el suport del Punt Formatiu Incorpora i Guitart Hotels\nEl Servei d’Inserció Laboral (SIL) de la Fundació ASPRONIS organitza un nou curs en auxiliar d’hostaleria adreçat a persones en situació d’atur, inscrites al Servei d’Ocupació de Catalunya. La formació es durà a terme del 20 d’abril al 12 de juliol de 9’30h a 13’30h i s’ofereix amb el suport del Programa Incorpora de Fundació “la Caixa” i del grup Guitart Hotels.\nÉs la tercera formació d’aquestes característiques que el SIL organitza pel gran èxit d’insercions posterior. En la darrera edició, un 60% de l’alumnat va aconseguir feina en acabar el curs.\nEl lloc on s’impartiran les classes serà l’Hotel Guitart Central Park de Lloret de Mar. Constarà d’un total de 250 hores, incloses les pràctiques no laborals. La part teòrica, contempla aprenentatges en competències transversals, competències professionals. En acabar les formacions, es lliurarà diploma acreditatiu del curs.\nPer a més informació i inscripcions abans del dijous 7 d’abril, cal trucar al telèfon de la Fundació ASPRONIS 93 765 46 20 de 9 a 14h o bé enviar un correu a l’adreça sil@aspronis.com\nFormació, incorpora, SIL


En llibertat l'agressor d'una treballadora social a Salt tot i el «risc de violència» - Diari de Girona\nEn llibertat l'agressor d'una treballadora social a Salt tot i el «risc de violència»\nEl tribunal va acordar fins a 7 anys i mig d'internament psiquiàtric com a mesura de seguretat · L'Audiència alertava que podia ser perillós\nEn llibertat l'agressor d'una treballadora social a Salt tot i el «risc de violència» ACN\nL'home que va apunyalar una treballadora social de Salt el 23 de novembre del 2018 ha sortit en llibertat tot i que la sentència de l'Audiència de Girona acordava com a mesura de seguretat l'internament psiquiàtric durant un temps màxim de 7 anys i mig. Segons fonts consultades per l'ACN, dijous el van traslladar des de la presó del Puig de les Basses fins al parc hospitalari Martí i Julià, per atendre'l a la xarxa de salut mental. Fonts hospitalàries confirmen que, a hores d'ara, no està ingressat. La sentència de l'Audiència de Girona el va absoldre de l'intent d'assassinat aplicant-li una eximent completa d'alteració psíquica. Tot i això, el mateix tribunal advertia que el processat pot ser perillós si no rep tractament.\n«Els doctors són taxatius a l'hora d'afirmar que, en l'actualitat, existeix risc de violència», recollia la sentència de l'Audiència de Girona que apuntava que «la severitat i la cronicitat del seu trastorn, la persistència de la ideació delirant i l'escassa xarxa de suport» que té el processat portaven a concloure que la situació més «idònia» era que ingressés en un centre psiquiàtric penitenciari.\nEl tribunal concloïa que no hi ha cap dubte sobre l'autoria, i que va ser l'acusat qui va abordar la treballadora social pel carrer, aprofitant que caminava amb una companya de feina per anar a fer una visita domiciliària, i li va clavar dues ganivetades. L'Audiència, però, el va declarar «no culpable per falta d'imputabilitat» de l'intent d'assassinat perquè patia «una clínica delirant de perjudici i paranoide» que li va anul·lar «la capacitat de judici i raonament».\nSegons fonts del cas consultades per l'ACN, el processat Abdeslam El B. està en llibertat. La resolució de l'Audiència de Girona recollia una sentència del Tribunal Constitucional segons la qual «no es pot privar de llibertat l'acusat absolt en sentència per l'aplicació d'una eximent per trastorn mental mentre es resolen els recursos interposats». Això implica que no pot ingressar en un centre psiquiàtric penitenciari fins que la sentència sigui ferma.\nPer això, l'Audiència ordenava la posada «immediata» en llibertat de l'acusat i acordava notificar la resolució a la fiscalia perquè instés, per la via civil, el procediment per a un ingrés involuntari del processat en un centre de salut mental de la xarxa hospitalària. Segons les fonts consultades, la fiscalia va iniciar el procediment dijous.\nSegons la sentència, el processat feia «interpretacions delirants de la realitat» i atribuïa a la víctima la identitat d'una exparella que tenia al Marroc i creia que el perseguia, l'assetjava i li feia bruixeria.\nL'Audiència de Madrid confirma que Pilar Abel no és filla de Dalí i la condemna a pagar les costes.


QUINA LA FEM?: Intercomprensió\nEs mostren els missatges amb l'etiqueta de comentaris Intercomprensió. Mostrar tots els missatges\n ESORom 2010, intercomprensió lectora romànica\nESORom 2010 és un bloc que recull una cinquantena de fitxes per al treball de la intercomprensió lectora de les llengües romàniques, elaborades en el marc d'un grup de treball d'aquell curs, coordinat per Joan Capdevila i Josep M. Mir. Són fitxes breus que s'acompanyen d'exercicis molt concrets, i que busquen únicament i exclusiva la pràctica lectora i comprensiva del text, sense cap altra noció gramatical afegida. Hi ha mostres de textos de les set principals llengües romàniques: portuguès, espanyol, català, occità, francès, italià i romanès. S'estructura en 7 seccions, a raó d'un tema per a cada dia de la setmana, des de l'art al lleure, passant per la gastronomia o la història.\nCliqueu: ESORom 2010\n ESORom, intercomprensió lectora romànica\nPublicat per JM a 16:36\nEtiquetes de comentaris: Intercomprensió, Llengües romàniques\nESORom naix de la voluntat d’incorporar a les aules de secundària l’estudi conjunt de totes les llengües romàniques, i se centra en el treball de la competència lectora.\nAquests materials configuren el material didàctic d’un crèdit variable impartit a 3r d’ESO durant el present curs 2008-09 a l’IES Ronda de Lleida, després que durant el curs passat ja es van efectuar alguns assajos a les aules, tant de l’IES Ronda com de l’IES Lo Pla d’Urgell. La intercomprensió lectora que s’hi proposa es basa en la transferència dels coneixements lingüístics que l’alumnat ja posseeix en la seva llengua pròpia, la catalana, per tal d’accedir a l’establiment de passarel·les de comprensió del significat en les altres llengües romàniques.\nUna idea que a Catalunya es practica diàriament i que ve de lluny: L’ideal lingüisticopedagògic no pot ésser universalment altre que parlar amb màxima dignitat en la llengua pròpia i comprendre tothom, sense que ningú hagi de renunciar a aqueixa dignitat.\nA partir de nombroses pinzellades de la cultura europea i particularment romànica, lligades a l’ombra del Camí de Sant Jaume català, aquesta experiència didàctica proposa l’aprenentatge cooperatiu de la lectura en set llengües romàniques a l’ensems. L’aprofitament de la transferència d’estructures lingüístiques de la llengua pròpia permet a l’alumnat una ràpida i directa immersió en la lectura de les altres llengües romàniques germanes. La lectura constant i consecutiva de textos diversos en català, espanyol, portuguès, aranès (occità), francès, italià i romanès, va afermant les similituds i les estructures lingüístiques compartides de les llengües derivades del llatí, fins aconseguir un alt grau d’intercomprensió lectora i fer despertar la consciència de pertànyer a un dels grups lingüístics i culturals fonamentals en la construcció d’Europa.\nPublicat per JM a 20:16


Publicat 18/06/2019 10:15CET\nA Carrizosa no li consta que Valls vulgui fundar un altre partit i estaria "encantat" que Corbacho s'integrés en el seu grup municipal\nEl líder de Ciutadans a Catalunya, Carlos Carrizosa, ha assenyalat aquest dimarts que la ruptura amb l'ex-primer ministre francs i edil de Barcelona, Manuel Valls, es produeix perqu aquest no va tenir "absolutament" en compte el partit per investir alcaldessa de la ciutat Ada Colau. "La personalitat de Valls suplantava el primer partit de Catalunya a l'Ajuntament", ha criticat.\nEn declaracions a RNE, recollides per Europa Press, el dirigent taronja ha carregat contra "la manera d'obrar" de Valls, ha assegurat que l'ex-primer ministre francs "va desoir" l'opinió de Ciutadans. "En cap moment va considerar parlar-ho amb els seus socis i ho va anunciar sense que tinguéssim notícia que ho anés a fer", ha criticat.\n"Quan no hi ha un respecte mutu a la sensibilitat de cadascuna de les parts de la coalició és difícil prendre decisions importants", ha afegit Carrizosa, que ha adms que hi ha hagut diferents contactes amb Valls els darrers dies i ha assenyalat que hi ha grans coincidncies en programa i principis, per la seva "personalitat suplantava el primer partit de Catalunya a l'Ajuntament".\n"Aquesta manera d'obrar, que no se'ns tingués en absolut en compte, no ho viem", ha indicat, alhora que ha explicat que triar entre Colau o el candidat d'ERC, Ernest Maragall, era optar entre "ensurt o mort". En aquest sentit, ha criticat que la regidora és "filoindependentista" i est actuant com ho faria un separatista amb conflictes com el dels llaos grocs en institucions públiques.\nNO LI CONSTA QUE VALLS VULGUI FORMAR EL SEU PARTIT\nPel que fa a la possibilitat que Valls ara decideixi formar la seva prpia formació política, Carrizosa ha assegurat que no li consta. Igualment, ha qualificat de "rumor" que pugui adherir-se a les files del PSOE en un futur.\nAmb tot, Ciutadans tindr grup municipal propi a l'Ajuntament de Barcelona després de la seva ruptura amb la plataforma liderada per Manuel Valls, per la qual cosa ara toca saber quins membres d'aquesta plataforma s'integren amb Ciutadans. En aquesta situació es troba l'exministre socialista Celestino Corbacho, al qual Carrizosa ha lloat.\n"És un polític d'altura, amb el qual mantenim una excellent relació. És una persona independent. Tant de la plataforma de Valls com del nostre partit, estem esperant que prengui la seva decisió", ha assenyalat, i ha apuntat al fet que la formació d'Albert Rivera estaria "encantada" que Corbacho s'integrés en el grup municipal taronja.\nCOHESIONATS MALGRAT LES "PRESSIONS EXACERBADES"\nEn una reflexió general sobre les possibles divergncies al partit pels pactes postelectorals, Carrizosa ha defensat la unitat que hi ha a la formació, i ha assenyalat que l'espai de centre i liberal és el que "cohesiona" Ciutadans i és la seva "argamassa interna".\nCarrizosa addueix que amb l'escenari de pactes que es presenta en comunitats autnomes i en el mateix Executiu d'Espanya, és "normal" que hi hagi "pressions exacerbades". "Són normals la pressions i que es busquin divergncies internes, per el partit est molt unit", ha allegat. Així, ha incidit que Ciutadans no donar suport a Pedro Sánchez en la seva investidura i es mantindr en el missatge que va defensar durant la campanya electoral, perqu no "mereix" el suport del partit taronja.


Cicle mitjà Cicle superior ESO\nConeixem les diferents alternatives per endinsar-nos i desplaçar-nos pel mar? El vent, les onades, l'equilibri, l'enginy... l'aigua ens posa a prova i al mateix temps ens convida a gaudir de la seva frescor. Qui s'hi llença el primer?\nEl mar és un medi on hi podem practicar una àmplia varietat d'activitats. Eurostage està situada molt a prop de les platges de Caldes i Arenys i compta amb una gran varietat d'instal·lacions esportives.\nAmb l'estada de Mar i Aventura passareu un dies en contacte amb la natura i podreu practicar tota mena d'activitats lúdico-esportives relacionades amb el mar i l'aventura. Vela, caiac, parc d'aventura, escalada, tir amb arc, orientació, BTT...\nEl més important és passar-ho bé i gaudir d'uns dies plens d'activitat física i entreteniment.\nVela , Caiac ,Ski-Bus, Parc d'Aventura, Escalada,Tir amb arc,Orientació, BTT, Descoberta del poble de Caldes, Jocs de platja,Tallers Jocs de nit, Discoteca.


Cuinant entre llibres: de maig 2017\nFarro amb espàrrecs i gambes\nL'estiu passat durant el nostre viatge per la Toscana vam descobrir el farro, un dels primers cereals bàsics de la història, originari d'Egipte. És el primer blat salvatge cultivat per l'home des de fa més de 12.000 anys. El seu cultiu abunda a la zona de la Toscana, la Provença i l'Alsàcia.\nAllí es troba a tots els supermercats, és més el que vam comprar és de la marca Gallo, però aquí no l'hem vist mai, una llàstima perquè ara que finalment ens hem animat a provar-lo l'hem trobat d'allò més bo. Pot cuinar-se de les mateixes maneres que un arròs: amanides, paelles, risotto... tenim opcions per triar. Avui no ens hem complicat, hem tirat de restes del congelador i el resultat ens ha encantat.\n100 gr de farro\n150 gr de gambes pelades\n100 gr d'espàrrecs silvestres\nflocs de xile (opcional)\nBullim el farro amb aigua amb sal durant uns 16 minuts. Passat aquest temps escorrem i reservem.\nPelem i laminem els alls i els fiquem a daurar a foc mig en una paella amb una mica d'oli. Passat un minut afegim els espàrrecs trossejats i continuem la cocció fins que aquests estiguin pràcticament cuits, moment en que afegim les gambes i salpebrem. Si us agrada un toc picant afegim un polsim de flocs de xile. Passats un parell de minuts afegim el farro, mesclem bé perquè s'escalfi i s'impregni dels sabors i ja es pot servir.\nPublicat per Eva Macià a 8:00 10 comentaris:\nEtiquetes de comentaris: carmanyola, cereals, cuina del món\nAmanida d'alvocat, maduixes i ametlles\nAmb aquests dies de calor que ha fet hem començat a pensar en noves amanides, la d'avui és molt senzilla i bona, a la vegada que vistosa gràcies al color de les maduixes.\nmescla de brots tendres o enciams\nametlles torrades (sense sal)\ncrema d'avet balsàmic Lagrimus (o vinagre balsàmic, mel...)\nNetegem bé l'enciam o els brots tendres i els fiquem com a base al plat o safata on vulguem servir l'amanida.\nRepartim per sobre les maduixes tallades a làmines, l'alvocat trossejat, les ametlles i les llavors de sèsam.\nAmanim amb una mica de sal, oli i crema d'avet, o en el seu defecte vinagre balsàmic, vinagreta de mel, el que més us agradi, encara que el sabor d'aquesta crema conjuga perfectament amb els ingredients.\nNo fico quantitat perquè dependran del nombre de comensals i dels vostres gustos. Us animeu a provar-la?\nPublicat per Eva Macià a 16:36 7 comentaris:\nPer fi trec 5 minuts per entrar al blog i publicar una recepta que no és pas d'ara, és de ja fa unes setmanetes. Aquestes coquetes són delicioses, d'aquelles que quan comences a menjar-ne no pots parar fins que s'acaben (o te les treuen del davant!), i també són molt fàcils de fer, així que espero que us animeu a provar-les.\nIngredients (16 unitats):\n1 cullerada sopera d'anís en gra\n20 gr d'anís (licor)\n1 cullerada sopera de llavors de sèsam\nEn un cassó escalfem l'oli d'oliva i hi fregim la pela de la llimona, un cop fregida hi afegim l'anís en gra, retirem la pell i reservem fins que es refredi.\nEn un bol gran fiquem la farina, fem un espai al centre i hi esmicolem el llevat, afegim l'oli amb l'anís i la resta d'ingredients. Ho pastem bé fins a obtenir una massa homogènia, li donem forma de bola i la deixem reposar en un bol greixat durant 1h o fins que doble el seu volum.\nPreescalfem el forn a 220º amb calor a dalt i baix. Tallem la massa en 16 porcions d'uns 20 gr i en fem boletes. Les deixem reposar durant 5 minuts i amb el corró les aplanem fins a deixar-les ben fines. Empolvorem amb sucre i les col·loquem en una safata folrada amb paper de fornejar.\nFornegem durant uns 7-8 minuts o fins que estiguin daurades. No us despisteu que en un moment es cremen!!\n** Recepta extreta de: Pan con Webos Fritos\nPublicat per Eva Macià a 15:52 9 comentaris:


CD30 port-0002Torra demana consumir productes locals per la crisi - Notícies Economia - Notícies Economia - e-notícies\nEconomia · 2 de Maig de 2020. 13:40h.\nDemana que "aquesta terra es mantingui alçada i orgullosa"\nEl president de la Generalitat, Quim Torra, ha fet una crida a "consumir productes locals de casa nostra i donar-los tot el valor que es mereixen". En un discurs emès durant la primera Fira del Vi de Falset 'online', Torra ha defensat "la importància de la pagesia i els agricultors" en plena pandèmia.\nEl president ha encoratjat al sector a fer "el cor fort" davant "l'impacte de la crisi sanitària, per les dificultats del comerç internacional i per les activitats limitades en bars i restaurants que també són espais del gaudi del vi". En aquest sentit, ha demanat que "aquesta terra es mantingui alçada i orgullosa".\nQuim Torra ha destacat que els agricultors de la zona són uns "lluitadors de mena". "Les heu passades magres, molt magres, aquesta terra ha viscut la fil·loxera, el despoblament, ha patit embats meteorològics, però malgrat tot ha prevalgut el vostre esforç i lluita per preservar la terra i heu posat al seu lloc els vins del Priorat i del Montsant, allà on els tocava: a dalt de tot, a les millors taules i als millors paladars", ha lloat el president.\n"Hem de fer el cor fort"


Joaquín Eandi encapçala la llista d’Abrera en Comú – La Bústia\nPer Redacció / La Bústia 22 de gener de 2019 a les 17:00 0 829 Visites\nLa formació afirma que l’actual govern ha prioritzat les mesures estètiques i electoralistes que els problemes\nL’Assemblea d’Abrera En Comú ha ratificat a Joaquín Eandi Cuttica, per unanimitat, com a cap de llista per a les properes eleccions municipals, en les primàries celebrades el passat dissabte 12 de gener. La candidatura de Joaquín Eandi va ser l’única presentada al procés de primàries, després del termini obert de presentació de candidatures. La votació va cloure amb la participació de les 23 persones assistents a l’assemblea.\nDesprés del recompte de vots, Joaquín Eandi va agrair el suport unànime dels companys i companyes, i es va mostrar emocionat per la confiança demostrada. També va incidir en la necessitat de “bastir una candidatura guanyadora, que doni resposta als grans problemes que tenim com a poble; problemes que l’alcalde d’Abrera i el seu govern han obviat i menyspreat, per prioritzar mesures estètiques i electoralistes.”\nEtiquetes: Abrera en comúEleccions\nCategoria: Abrera, Eleccions, Política


Quant de temps us heu passat mirant sèries?\nUna eina interactiva calcula l'estona que cal dedicar per a cada sèrie televisiva\nActualització: 24.07.2015 - 20:59\nEl dissenyador Alex Cican va tenir una idea i l’ha materialitzada: desenvolupar una eina interactiva que calculés el temps que calia dedicar per a mirar una sèrie de televisió. A Tiii.me sols cal posar el nom de la sèrie (en anglès) i indicar-hi el nombre de temporades. Un exemple: si ja heu vist les tres temporades de ‘House of Cards’, sapigueu que hi heu dedicat un dia i vuit hores i mitja de la vostra vida.\nI per als qui van veure les sis temporades de ‘Lost’, per la seva banda, ‘van perdre’ tres dies i catorze minuts…\nLa web de Cican es basa en les dades aplegades a The Movie Database.